इमरान खान खा रहे थे खाना, राष्ट्रपति बैठकर देने लगे भाषण, खाना छोड़ बोले- खड़े होकर बोलिए... देखें VIDEO  
इमरान खान खा रहे थे खाना, राष्ट्रपति बैठकर देने लगे भाषण.
पाक राष्ट्रपति बैठकर दे रहे थे भाषण, पीएम बोले- खडे होकर बोलें.
क्राउन प्रिस के स्वागत में रखा गया था स्टेट लंच.
पाकिस्तान (Pakistan) में सऊदी क्राउन प्रिंस मोहम्मद बिन सलमान (Mohammad Bin Salman Al Saud) पहुंचे थे. सोशल मीडिया पर एक वीडियो तेजी से वायरल हो रहा है. जिसको देखकर लोग हैरान हैं. क्राउन प्रिस (Saudi Arabia Prince) के स्वागत में पाकिस्तान सरकार (Pakistan Government) ने स्टेट लंच का आयोजन किया. पाकिस्तान के राष्ट्रपति आरिफ अलवी (Arif Alvi) इस दौरान बैठकर भाषण देने लगे. उस वक्त प्रधानमंत्री इमरान खान (Imran Khan) खाना खा रहे थे. जैसे ही पीएम इमरान (PM Imran Khan) ने देखा तो बीच भाषण में टोकते हुए खड़े होने को कहा. इस वीडियो को सोशल मीडिया पर काफी शेयर किया जा रहा है. 
वीडियो में देखा जा सकता है कि स्टेट लंच में स्टेज पर पाकिस्तान के राष्ट्रपति, प्रधानमंत्री और सऊदी प्रिंस बैठे थे. प्रधानमंत्री इमरान खान लंच कर रहे थे और राष्ट्रपति आरिफ अलवी भाषण दे रहे थे. वो प्रोटोकॉल तोड़कर बैठकर भाषण दे रहे थे. देखते ही पीएम इमरान खान ने कहा- 'खड़े हो जाएं.' जिसके बाद राष्ट्रपति ने खड़े होकर भाषण दिया. दुनियाभर में ये वीडियो तेजी से वायरल हो रहा है. 
 
PM is busy eating, President begins address sitting down, then is told: "kharay hu jaey". They have to be micro managed all the time. pic.twitter.com/59w6Dbf60p
 
जम्मू-कश्मीर के पुलवामा में सीआरपीएफ के काफिले पर हुए आतंकी हमले (Pulwama Terror Attack) के 5 दिन बाद पाक पीएम इमरान खान (Imram khan) ने मामले पर बयान दिया. पाकिस्तानी प्रधानमंत्री इमरान खान ने मंगलवार को प्रेस कॉन्फ्रेंस कर पुलवामा की घटना में पाकिस्तान का हाथ होने से इनकार कर दिया. उन्होंने कहा कि बिना किसी सुबूत के क्यों जिम्मेदार ठहराया जा रहा है? उन्होंने कहा कि आखिर इस घटना से पाकिस्तान को क्या फायदा है. जब पाकिस्तान स्थिरता की ओर जा रहा है. जब युद्ध के कारण हजारों पाकिस्तानी मारे गए हैं.
फिर ऐसी घटना से पाकिस्तान को क्या फायदा है? इमरान के बयान पर भारत ने कड़ी प्रतिक्रिया दी है. भारत ने कहा कि पाकिस्तान विश्व को 'गुमराह करना बंद करें और एक्शन ले'. जिसके बाद भारत में हर जगह उनके बयान की निंदा हो रही है. विदेश मंत्रालय ने इमरान के बयान पर हैरानी जताया. उन्होंने कहा कि इमरान खान ने इस जघन्य हमले की निंदा तक नहीं की न ही उन्होंने पीड़ित परिवारों के प्रति संवेदना जताई.